সূরা বাকারায় আল্লাহ বলেন : “ওয়া আল্লামা আদামাল আসমাআ কুল্লাহা”। অর্থাৎ আদমকে আল্লাহ সকল বস্তুর নাম শিক্ষা দিয়েছেন। কোরআনের ভাষ্যকারগণ এ আয়াতের ব্যাখ্যা করতে গিয়ে বহু বিষয়ের অবতরণ করেছেন, যার বিবরণ প্রদান করা এখানে সম্ভব নয়। তবে সংক্ষেপে বলা যায়, ইসম শব্দের বহু বচন ‘আসমা’। এ শব্দের বহু ব্যাখ্যা করা হয়েছে। যেমন সকল বস্তুর গুণাবলী, বৈশিষ্ট্যাবলী এবং সেগুলোর পরিচিতি, সকল ভাষা, অতীত ও আগত সকল বস্তু, ফেরেশতাদের নাম, আদমের বংশধরগণ, গ্রহ-নক্ষত্ররাজি, আল্লাহর নামসমূহ ইত্যাদি আরো অনেক বিষয়। যার কথা, আদম (আ.)-কে আল্লাহতায়ালা এক বিশাল বিস্তৃত জ্ঞান ভা-ারের অধিকারী করেছিলেন, যা সর্বশেষ নবী রাসূলুল্লাহ ব্যতীত আর কোনো নবী-রাসূলকে দান করেননি। সুতরাং মানব সভ্যতার তিনি ছিলেন অগ্রপথিক প্রবর্তক। পরবর্তী নবী-রাসূলগণ তার প্রচারিত দিকদর্শনগুলোকে এগিয়ে নেন, ক্রমান্বয়ে সমৃদ্ধশালী করতে থাকেন।